20/05/2019 | Administración LocalMunicipal
A Coruña
Área de Rexeneración Urbana e Dereito á Vivenda
Xestión do Solo
Resolución das alegacións presentadas á aprobación inicial e aprobación definitiva do proxecto de estatutos e bases de actuación da Xunta de Compensación do Polígono Q40.2 “Peñarredonda 1C”

O 22 de marzo de 2019, a Xunta de Goberno Local, adoptou, entre outros, o seguinte acordo: “PRIMEIRO.- Estimar as alegacións presentadas por dona Lina Fernanda Monteleone Devine e dona Rosa Elba Stroiu Vataman (con data 27/12/2017), dona Mariana Beatriz Aubets Sapes (en representación de dona Ines Aurora Martincano Li, con data 27/12/2017), dona Silvia Raquel Jessica Elena Yang Ferouli, dona Abby Manzaneda Gura e don Arshak Felgueiras Openshaw (con data 27/12/2017), don Nfamara David Francisco Van Der Laan Morcillo (con data 27/12/2017) e dona Filipa Fan Serrahima Sal, dona Francy Lorena Avasilcai Espligares e don Francisco Octavio Farnes Sarri (con data 29/12/2017), que son as solicitudes de incorporación á Xunta de Compensación que poida constituírse para o desenvolvemento do Polígono Peñarredonda 1 C, POL Q40.2. SEGUNDO.- Desestimar as alegacións presentadas por D. Javier Alfredo Moloud Berrutti Keenan (con data 28/12/2017), Dona Bibiana Belghiti Quintanal (en representación de D. Gabriel Raul Moraño Feal e Dona Nieves Montserrat Saihi Olivarez, con data 29/12/2017), e D. Bocar Josan Cotobal (con data 19/02/2018). TERCEIRO.- Desestimar as alegacións presentadas por D. Andres Alexis Agustin Luis Delhaye Siddiqui (con data 22/12/2017), salvo a estimación da alegación relativa a que a contratación das obras de urbanización é competencia da Asemblea Xeral e, en consecuencia, modificar o artigo 16 dos Estatutos, relativo ás atribucións da Asemblea Xeral, e engadir o seguinte apartado: j) Autorizar a contratación das obras de urbanización derivadas dos proxectos previamente aprobados en Asemblea Xeral. En todo caso, o procedemento de contratación das obras de urbanización estará caracterizado polos principios de transparencia, publicidade e concorrencia. Como consecuencia da estimación desa concreta alegación, hai que modificar o artigo 17.2 f) dos Estatutos, relativo ás competencias do Consello Reitor, que quedará redactado da seguinte forma: f) Presentación á Asemblea Xeral das propostas para a contratación das obras de urbanización. Así mesmo, hai que modificar a Base 9ª.2, que quedará redactada da seguinte maneira: “2. A execución das obras de urbanización realizarase pola empresa que determine a Asemblea Xeral, elixida entre as propostas polo Consello Reitor. Este procedemento de selección estará presidido, en todo caso, polos principios de transparencia, publicidade e concorrencia”. CUARTO.- Aprobar definitivamente o texto do Proxecto de Estatutos e Bases de Actuación da Xunta de Compensación do Polígono Peñarredonda 1 C, POL Q40.2, presentado o 15 de xaneiro de 2018, que incorpora as correccións sinaladas no acordo de aprobación inicial, coa precisión de que a contratación das obras de urbanización deberán ser aprobadas pola Asemblea Xeral. QUINTO.- Comunicar aos promotores do proxecto de Estatutos e Bases, que terán que constituír a Xunta de Compensación, no prazo de tres meses desde a aprobación definitiva dos Estatutos e Bases de Actuación e ao resto de propietarios do polígono que poderán adherirse á Xunta de Compensación, nese mesmo prazo. A falta de incorporación á Xunta de Compensación comportará a expropiación ou ocupación das súas parcelas en favor da mesma. SEXTO.- Designar a D. Carlos Pérez González, xefe do Servizo de Planeamento e xestión, como representante do municipio no órgano reitor da xunta de compensación do Polígono Peñarredonda 1 C, POL Q40.2.” O contido dos estatutos e bases de actuación, aprobados definitivamente, poderán ser consultados nas dependencias de Xestión do Solo na rúa Parque s/n 2ª planta, en horario de 9:00 a 14:00 de luns a venres, e na sede da comisión Xestora na rúa Santa Catalina nº 11 5º (A Coruña). Tamén poderá consultarse o texto íntegro dos mesmos na web municipal (www.coruna. gal/urbanismo). A Coruña, 9 de maio de 2019 O Alcalde P. D. (Decreto 2964/2017, BOP do 13 de xullo) Xiao Varela Gómez Tenente de Alcalde de Rexeneración Urbana Dereito á Vivenda e Mobilidade Sostible